paragraph_text: Montréal Canadiensi osvojili su Kup 24 puta, daleko više od svih ostalih momčadi. Međutim, nijedna kanadska momčad nije osvojila Stanleyjev kup od sezone 1992./93. i posljednjeg Montréalova uspjeha. Detroitska „Crvena krila” najbolja su američka momčad s 11 naslova. Trofej nije dodijeljen u dva navrata: 1919. zbog epidemije španjolske gripe, a 2005. radi jednogodišnje potpune obustave natjecanja.